DE CORÎSEILLE DE SGHEPPER. 149 



d'achapter ce qu'estoit nécessaire pour vivre. 11 respondoit que, touchant 

 le premier, son intention estoit de pourparler le mesme, sçavoir que sy 

 devant la déclaration des trefves estoit quelque chose faict d'ung costé ou 

 d'aultre, que ce ne tourneroit au préjudice des trefves. Quant au demeu- 

 rant, que ceulx de Coron pourront faire provision de pain, poullets et 

 aultres choses nécessaires pour leur vivre. Après je lui demandois quelle 

 espérance on devoit avoir des articles concernantz ceulx quy estoyent 

 dedans Coron, ensemble de la rescompense pour ledict Coron, et de ce 

 que touchoit Barbarossa, afm que le tout entendu noz princes se dispos- 

 sassent tant plus facillement au bien de la paix. A quoy Imbrahim Bassa: 

 Vous voulez, dict-il, sçavoir ce que sur ce nous disons, et n'avez aulcune 

 commission de l'empereur Charles, et sembloit aulcunement estre cou- 

 rouché. Lors le seigneur Aloisio Grity: Ne vous souciez, dict-il, présente- 

 ment de cecy; vous viendrez vers moy, et je vous déclareray le tout, et 

 vous retournerez devant votre partement vers le Bassa, lequel veult main- 

 tenant aller vers le grand Empereur qui l'attent, comme aussy il estoit 

 véritable, car on luy avoit en nostre présence déclaré que le grand Empe- 

 reur attendoit la venue dudict Imbrahim. Au moyen de quoy nous nous 

 sommes levez, et après l'avoir salué, sommes retournez. Nous avons ceste 

 fois beu une fois près Imbrahim Bassa, luy hors d'une pierre tourquoise 

 et nous d'un vaisseau d'argent, le tout avecq la cérémonie cy- dessus 

 reprinse. Retournantz en nostre logis, nous venions disputantz sur la res- 

 ponse qu'Imbrahim Bassa nous avoit donné, et dont nous n'estions bien 

 contentz; aussy esloit-elle tout aultre que celle qu'il nous avoit donnée la 

 première fois; le seigneur Hiérosme, toutefois, me consola, m'asseurant 

 que les susdits propos avoyent par le susdict Imbrahim esté tenus pour 

 démonstrer aux Turcqs qui l'ors estoyent présents, qu'il nous estoit du 

 tout ennemy. 



Le mesme jour, l'empereur de Turcqz veint avec Imbrahim Bassa aux 

 jardins d' Aloisio Grity estantz hors la porte, où ilz s'assièrent le attendantz; 

 et estant ledit Aloisio venu, après avoir baisé les mains au grand Empe- 

 reur, il luy présenta une selle de cheval couverte de pierres précieuses, 

 estimée à cent mil ducats, laquelle ledict Empereur accepta dudict Aloisio, 



